wickkiey/tamil-wikipedia-chunked huggingface dataset:
# வெங்காத்தூர் கிராமம் துலுக்காணத்தம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தமிழ்புத்தாண்டு முக்கிய திருவிழாவாக நடைபெறுகிறது.
# பெரும்பேர்கண்டிகை மாரியம்மன் கோயில்

**பெரும்பேர்கண்டிகை மாரியம்மன் கோயில்** தமிழ்நாட்டில் காஞ்சிபுரம் மாவட்டம், பெரும்பேர்கண்டிகை என்னும் ஊரில் அமைந்துள்ள அம்மன் கோயிலாகும்.
# பெரும்பேர்கண்டிகை மாரியம்மன் கோயில்

## பூசைகள்

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் தமிழ்வருடப் பிறப்பு முக்கிய திருவிழாவாக நடைபெறுகிறது. ஆடி மாதம் கூழ்வார்த்தல் திருவிழாவாக நடைபெறுகிறது.
# விருப்பாட்சிபுரம் வேணுகோபாலசுவாமி மற்றும் வரதராஜப்பெருமாள் கோயில்

**விருப்பாட்சிபுரம் வேணுகோபாலசுவாமி மற்றும் வரதராஜபெருமாள் கோயில்** தமிழ்நாட்டில் வேலூர் மாவட்டம், விருப்பாட்சிபுரம் என்னும் ஊரில் அமைந்துள்ள பெருமாள் கோயிலாகும்.
# விருப்பாட்சிபுரம் வேணுகோபாலசுவாமி மற்றும் வரதராஜப்பெருமாள் கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தமிழ்வருடப் பிறப்பு முக்கிய திருவிழாவாக நடைபெறுகிறது. புரட்டாசி மாதம் சனிக்கிழமை திருவிழாவாக நடைபெறுகிறது.
# சுண்ணாம்பு குளம் அஞ்சல் தர்மராஜா கோயில்

**சுண்ணாம்பு குளம் அஞ்சல் தர்மராஜா கோயில்** தமிழ்நாட்டில் திருவள்ளூர் மாவட்டம், சுண்ணாம்பு குளம் அஞ்சல் என்னும் ஊரில் அமைந்துள்ள பெருமாள் கோயிலாகும்.
# சுண்ணாம்பு குளம் அஞ்சல் தர்மராஜா கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் திருத்தேர் முக்கிய திருவிழாவாக நடைபெறுகிறது. சித்திரை மாதம் திருத்தேரோட்டம் நடைபெறுகிறது.
# தேர்வாய் கிராமம் தர்மராஜா கோயில்

**தேர்வாய் கிராமம் தர்மராஜா கோயில்** தமிழ்நாட்டில் திருவள்ளூர் மாவட்டம், தேர்வாய் கிராமம் என்னும் ஊரில் அமைந்துள்ள அம்மன் கோயிலாகும்.
# தேர்வாய் கிராமம் தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் திருவிழா முக்கிய திருவிழாவாக நடைபெறுகிறது.
# கவரைபேட்டை அஞ்சல் திரௌபதியம்மன் கோயில்

**கவரைபேட்டை அஞ்சல் திரௌபதியம்மன் கோயில்** தமிழ்நாட்டில் திருவள்ளூர் மாவட்டம், கவரைபேட்டை அஞ்சல் என்னும் ஊரில் அமைந்துள்ள அம்மன் கோயிலாகும்.
# கவரைபேட்டை அஞ்சல் திரௌபதியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.
# தேன்பள்ளி தர்மராஜா கோயில்

**தேன்பள்ளி தர்மராஜா கோயில்** தமிழ்நாட்டில் வேலூர் மாவட்டம், தேன்பள்ளி என்னும் ஊரில் அமைந்துள்ள ராமர் கோயிலாகும்.
# தேன்பள்ளி தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.
# வேலம் தர்மராஜா கோயில்

**வேலம் தர்மராஜா கோயில்** தமிழ்நாட்டில் வேலூர் மாவட்டம், வேலம் என்னும் ஊரில் அமைந்துள்ள சிவன் கோயிலாகும்.
# வேலம் தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.
# வேலகபூரம் கிராமம் தர்மராஜா கோயில்

**வேலகபூரம் கிராமம் தர்மராஜா கோயில்** தமிழ்நாட்டில் திருவள்ளூர் மாவட்டம், வேலகபூரம் கிராமம் என்னும் ஊரில் அமைந்துள்ள சிவன் கோயிலாகும்.
# வேலகபூரம் கிராமம் தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தீமிதித்திருவிழா முக்கிய திருவிழாவாக நடைபெறுகிறது.
# கொள்ளனூர் செல்லியம்மன் கோயில்

**கொள்ளனூர் செல்லியம்மன் கோயில்** தமிழ்நாட்டில் திருவள்ளூர் மாவட்டம், கொள்ளனூர் என்னும் ஊரில் அமைந்துள்ள அம்மன் கோயிலாகும்.
# கொள்ளனூர் செல்லியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் தீமிதித்திருவிழா முக்கிய திருவிழாவாக நடைபெறுகிறது.
# அத்திப்பட்டு தர்மராஜா கோயில்

**அத்திப்பட்டு தர்மராஜா கோயில்** தமிழ்நாட்டில் திருவள்ளூர் மாவட்டம், அத்திப்பட்டு என்னும் ஊரில் அமைந்துள்ள பெருமாள் கோயிலாகும்.
# அத்திப்பட்டு தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தீமிதித்திருவிழா முக்கிய திருவிழாவாக நடைபெறுகிறது.
# விளக்கணாம்பூண்டி தர்மராஜா கோயில்

**விளக்கணாம்பூண்டி தர்மராஜா கோயில்** தமிழ்நாட்டில் திருவள்ளூர் மாவட்டம், விளக்கணாம்பூண்டி என்னும் ஊரில் அமைந்துள்ள பெருமாள் கோயிலாகும்.
# விளக்கணாம்பூண்டி தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் தீமிதித்திருவிழா முக்கிய திருவிழாவாக நடைபெறுகிறது.
# வழி சாகிரப்பேட் லட்சுமி நாராயணப்பெருமாள் கோயில்

**வழி சாகிரப்பேட் லட்சுமி நாராயணப்பெருமாள் கோயில்** தமிழ்நாட்டில் காஞ்சிபுரம் மாவட்டம், வழி சாகிரப்பேட் என்னும் ஊரில் அமைந்துள்ள பெருமாள் கோயிலாகும்.
# வழி சாகிரப்பேட் லட்சுமி நாராயணப்பெருமாள் கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் பஞ்சாகம் படித்தல் முக்கிய திருவிழாவாக நடைபெறுகிறது.
# பழைய கும்மிடிப்பூண்டி அஞ்சல் தர்மராஜா கோயில்

**பழைய கும்மிடிப்பூண்டி அஞ்சல் தர்மராஜா கோயில்** தமிழ்நாட்டில் திருவள்ளூர் மாவட்டம், பழைய கும்மிடிப்பூண்டி அஞ்சல் என்னும் ஊரில் அமைந்துள்ள பெருமாள் கோயிலாகும்.
# பழைய கும்மிடிப்பூண்டி அஞ்சல் தர்மராஜா கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் மகாபாரத திருவிழா முக்கிய திருவிழாவாக நடைபெறுகிறது.
# மாதர்பாக்கம் அஞ்சல் தர்மராஜா கோயில்

**மாதர்பாக்கம் அஞ்சல் தர்மராஜா கோயில்** தமிழ்நாட்டில் திருவள்ளூர் மாவட்டம், மாதர்பாக்கம் அஞ்சல் என்னும் ஊரில் அமைந்துள்ள பெருமாள் கோயிலாகும்.
# மாதர்பாக்கம் அஞ்சல் தர்மராஜா கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் மகாபாரத திருவிழா முக்கிய திருவிழாவாக நடைபெறுகிறது.
# தக்கோலம் புராதன திரௌபதியம்மன் கோயில்

**தக்கோலம் புராதன திரௌபதியம்மன் கோயில்** தமிழ்நாட்டில் வேலூர் மாவட்டம், தக்கோலம் என்னும் ஊரில் அமைந்துள்ள திரௌபதி அம்மன் கோயிலாகும்.
# தக்கோலம் புராதன திரௌபதியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் மகாபாரத திருவிழா முக்கிய திருவிழாவாக நடைபெறுகிறது.
# கிளியா நகர் தருமராஜர் கோயில்

**கிளியா நகர் தருமராஜர் கோயில்** தமிழ்நாட்டில் காஞ்சிபுரம் மாவட்டம், கிளியா நகர் என்னும் ஊரில் அமைந்துள்ள தருமராஜா கோயிலாகும்.
# கிளியா நகர் தருமராஜர் கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஒவ்வொரு ஆண்டின் சித்திரை மாதத்தில் மகாபாரத் சொற்பொழிவு நடத்தப்படுவது முக்கிய திருவிழாவாகும்.
# தணியபூண்டி அஞ்சல் தர்மராஜா கோயில்

**தணியபூண்டி அஞ்சல் தர்மராஜா கோயில்** தமிழ்நாட்டில் திருவள்ளூர் மாவட்டம், தணியபூண்டி அஞ்சல் என்னும் ஊரில் அமைந்துள்ள பெருமாள் கோயிலாகும்.
# தணியபூண்டி அஞ்சல் தர்மராஜா கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் மகாபாரத் திருவிழா முக்கிய திருவிழாவாக நடைபெறுகிறது.
# ஆலாடு கிராமம் நெல்லூரம்மன் கோயில்

**ஆலாடு கிராமம் நெல்லூரம்மன் கோயில்** தமிழ்நாட்டில் திருவள்ளூர் மாவட்டம், ஆலாடு கிராமம் என்னும் ஊரில் அமைந்துள்ள அம்மன் கோயிலாகும்.
# ஆலாடு கிராமம் நெல்லூரம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
# பன்னாட்டு உரோமா நாள்

**பன்னாட்டு உரோமா நாள்** (*International Romani Day*) என்பது; ஒவ்வொரு ஆண்டும் ஏப்ரல் 8 ஆம் நாள் கொண்டாடப்படுகிறது. ரோமா மக்களின் கலாச்சாரம், மற்றும் அவர்கள் சந்திக்கும் பிரச்சினைகள் குறித்த விழிப்புணர்வு நாளாகவும் இந்நாள் அனுசரிக்கப்படுகிறது. மேலும் உலகளவில் உள்ள ஜிப்சிகள் என அழைக்கப்படுகின்ற ரோமா மக்களுக்கு எதிரான இனப் பாகுபாட்டின் கவனத்தை ஈர்ப்பதோடு, அனைத்து மனித உரிமைகள் மதிக்கப்படுவதின் சாத்தியக்கூறுகள் இருப்பதாகவும் கருதப்படுகின்றது.
# ஸ்கந்தகுப்தர்

**ஸ்கந்தகுப்தர்** (Skandagupta) (இறப்பு: 467) வட இந்தியாவின் குப்தப் பேரரசின் எட்டாவது பேரரசர் ஆவார். பொதுவாக இவர் குப்தப் பேரரசின் இறுதிப் பேரரசராக கருதப்பட்டவர். இவருக்குப் பின் குப்தப் பேரரசின் ஆட்சிப் பரப்புகள் படிப்படியாக வீழ்ச்சியடையத் துவங்கியது.
# ஸ்கந்தகுப்தர்

## ஆட்சி

முதலாம் குமாரகுப்தனின் இளைய மனைவியின் மகனாக ஸ்கந்தகுப்தர் கருதப்படுகிறார்.
ஜூனாகத் கல்வெட்டுக் குறிப்புகளில் முதலாம் ருத்திரதாமன் மற்றும் **ஸ்கந்தகுப்தர்** பற்றிய விவரங்கள்]]  
ஸ்கந்தகுப்தர் துவக்கத்தில் மத்திய இந்தியாவின் சுங்கர்கள் மற்றும் வடமேற்கு இந்தியாவிலிருந்து வந்த வெள்ளை ஹூணர்களின் பெரும் தொடர் படையெடுப்புகளை எதிர்கொள்ள வேண்டியிருந்ததால், குப்தப் பேரரசின் பொருளாதாரம் வறண்டது.
குறிப்பாக ஸ்கந்தகுப்தர் வெளியிட்ட செப்பு நாணயங்கள் மதிப்பு இழந்தது.  
கி பி இ467-இல் ஸ்கந்தகுப்தரின் மறைவிற்குப் பின் குப்தப் பேரரசை புருகுப்தர் (கி பி 467–473), இரண்டாம் குமாரகுப்தர் (கி பி 473–476), புத்தகுப்தர் (கி பி 476–495?) மற்றும் நரசிம்மகுப்தரின் ஆட்சிக் காலத்தில், குப்தப் பேரரசு ஹூணர்களால் தொடர்ந்து தாக்கப்பட்டது. இதனால் குப்தப் பேரரசின் பரப்பு வீழ்ச்சியடைந்து கொண்டே சென்றது.
# ஸ்கந்தகுப்தர்

## ஸ்கந்தகுப்தரின் நாணயங்கள்

முதலாம் குமாரகுப்தன் காலத்தில் வில் வீரன், குதிரை வீரன், அரசர் & அரசி, சக்கரம் மற்றும் சிங்கத்தை வீழ்த்துபவர் என ஐந்து வகையான தங்க நாணயங்களை வெளியிட்டார். ஸ்கந்தகுப்தர் காலத்தில் பொருளாதாரம் வீழ்ச்சியடைவே, கருடன், காளை, பலி பீடம் உருவம் பொறித்த வெள்ளி நாணயங்களை வெளியிட்டார்.முதலாம் குமாரகுப்தன் காலத்திய தங்க நாணயத்தின் எடை 8.4 கிராமாக இருந்தது. ஸ்கந்தகுப்தர் நாணயத்தின் மதிப்பை மறுமதிப்பீடு செய்து, தங்க நாணயத்தின் எடையை 9.2 கிராமாக உயர்த்தினார்.
# யசோதர்மன்

**யசோதர்மன்** (Yashodharman) சமசுகிருதம்: यशोधर्मा) பண்டைய பரத கண்டத்தின் மத்தியப் பகுதியான மால்வா நாட்டை கி பி ஆறாம் நூற்றாண்டில் ஆண்ட இந்து மன்னராவார்.
# யசோதர்மன்

## வரலாறு

, மால்வா]]
, மால்வா]]  
கி பி ஐந்தாம் நூற்றாண்டின் நடுவில் ஹெப்தலைட்டுகள் எனும் வெள்ளை ஹூணர்கள், குப்தப் பேரரசை வடமேற்கிலிருந்து தொடர்ந்து தாக்கினர். யசோதர்மனும், குப்த மன்னரான மூன்றாம் குமாரகுப்தரும் இணைந்து, ஹூணர்களின் தலைவன் மிகிரகுலனை கி பி 528-இல் தோற்கடித்தனர்.  
மால்வா மன்னர் யசோதர்மனின் இவ்வெற்றிகளை, கி பி 532-இல் எழுப்பப்பட்ட மண்டோசோர் தூணில் உள்ள மூன்று கல்வெட்டுக் குறிப்புகளில் குறிக்கப்பட்டுள்ளது.
# யசோதர்மன்

## இதனையும் காண்க

- மண்டோசோர்
# நந்தினி (தொலைக்காட்சித் தொடர்)

**நந்தினி** என்பது சன் தொலைக்காட்சியில் சனவரி 23, 2017 முதல் டிசம்பர் 22, 2018 வரை திங்கள் முதல் சனிக்கிழமை வரை இரவு 9 மணிக்கும் மறுஒளிபரப்பு காலை 10.30 மணிக்கும் ஒளிபரப்பான திகில் மற்றும் கற்பனை காட்சிகள் நிறைந்த தொலைக்காட்சித் தொடராகும். இந்த தொடர் தொலைக்காட்சி வரலாற்றில் முதல் முறையாக ஒரே நேரத்தில் 4 ( தமிழ், தெலுங்கு, கன்னடம், மலையாளம்) மொழிகளில் தயாரான தொடராகும். தென் இந்தியாவில் அதிக பொருள் செலவில் செய்த தொடரில் முதல் இடத்திலும், இந்தியா அளவில் 2ஆம் இடத்திலும் உள்ளது.  
இந்த தொடரை சன் தொலைக்காட்சி நிறுவனம் மற்றும் இயக்குநர் சுந்தர் சி, குஷ்பூவின் அவனி சினி மேக்ஸ் பிரைவேட் லிமிடெட் நிறுவனத்துடன் இணைந்து தயாரித்தது. பிரபல இயக்குநரும், நடிகருமான ராஜ்கபூர் இயக்கினார். தமிழ், கன்னடத்தில் நேரடியாக எடுக்கப்பட்ட இந்த தொடர் மலையாளம், தெலுங்கு, வங்காளம், மராத்தி, இந்தி ஆகிய மொழிகளில் மொழிமாற்றம் செய்யப்பட்டு வெளியானது.  
இந்த தொடரின் 2 ஆம் பாகம் கன்னடம் மற்றும் தெலுங்கு மொழிகளில் 25 பெப்ரவரி 2019 முதல் திங்கள் முதல் வெள்ளி வரை இரவு 8:30 மணிக்கு ஒளிபரப்பானது. இந்த தொடரின் வழித் தொடரான ஜோதி என்ற தொடர் 2021 ஆம் ஆண்டு ஒளிபரப்பானது.
# நந்தினி (தொலைக்காட்சித் தொடர்)

## பருவங்கள்

### பருவம் : 1

| தொடர் அறிமுகக் காட்சி | தொடர் இறுதி |  |  |
| --- | --- | --- | --- |
| தமிழ் | 589 |  |  |
| கன்னடம் | 592 |  |  |
| தெலுங்கு | 591 |  |  |
| மலையாளம் | 604 |  |  |
| வங்காளம் | 329 |  |  |
| மராத்தி | 487 |  |  |
| இந்தி | - | - | } |
# நந்தினி (தொலைக்காட்சித் தொடர்)

## பருவங்கள்

### பருவம் : 2

| தொடர் அறிமுகக் காட்சி | தொடர் இறுதி |  |
| --- | --- | --- |
| கன்னடம் | 385 |  |
| தெலுங்கு | 277 |  |
| வங்காளம் | 186 | } |
# நந்தினி (தொலைக்காட்சித் தொடர்)

## கதைச்சுருக்கம்

இந்த தொடரின் கதை தன் குடும்பத்தை அழித்ததற்காக ராஜசேகர் குடும்பத்தை பழிவாங்க துடிக்கும் நந்தினி என்ற பாம்பும், தனது கணவனின் குடும்பத்தை காப்பாற்ற போராடும் ஜானகி என்ற ஆவிக்கும் நடக்கும் யுத்தம், இதில் யார் ஜெயித்தார்கள் என்பதுதான் கதை.
# நந்தினி (தொலைக்காட்சித் தொடர்)

## கதாபாத்திரங்கள்

### முதன்மை கதாபாத்திரம்

- நித்யா ராம் - கங்கா/நந்தினி (இரட்டை பாத்திரம்)
- நந்தினி: சத்தி நாகம், ரத்னவேல் பூபதி மற்றும் பார்வதியின் மகள், கங்காவின் இரட்டை சகோதரி.
- கங்கா: சாதாரண பெண், அருணின் இரண்டாவது மனைவி. ரத்னவேல் பூபதி மற்றும் பார்வதியின் மகள், மாணிக்கத்தின் வளர்ப்பு மகள்
- மாளவிகா வேல்ஸ் - ஜானகி/சீதா (இரட்டை பாத்திரம்)
- ஜானகி: ஆவி, அருணின் முதலாவது மனைவி. ராஜசேகர் குடும்பத்தைக் காப்பாற்ற போராடுகிறாள். தேவசேனாவின் தாய்.
- சீதா: அருணின் மூன்றாவது மனைவி.
- ராகுல் ரவி- அருண் ராஜசேகர்
- ராஜசேகரின் மகன், ஜானகி, கங்கா மற்றும் சீதாவின் கணவன். தேவசேனாவின் தந்தை.
- பேபி அதித்ரி- தேவசேனா
- அருண்-ஜானகியின் மகள்.
- குஷ்பூ - சிவ நாகம்/பார்வதி
- கங்கா, நந்தினியின் தாய், ரத்னவேல் பூபதி யின் மனைவி. ராஜசேகரால் வஞ்சிக்கப்பட்டவள்.
- ரியாஸ் கான் - சேயநாயகி/ரத்னவேல் பூபதி
- ரத்னவேல் பூபதி: பார்வதியின் கணவன், நந்தினி மற்றும் கங்காவின் தந்தை.
- சேயநாயகி: திருநங்கை, கருப்புசாமியின் அருள் உள்ளவர்.
- காயத்ரி ஜெயராம்- பைரவி, மந்திரவாதி
- தனது தங்கையின் இறப்பிற்கு அருண் தான் காரணம் என நினைத்து அருணை கொலை செய்ய துடிக்கும் மந்திரவாதி பெண்.
- விஜயகுமார் - ராஜசேகர்
- பார்வதியின் மரணத்தில் சம்பந்தம் உள்ளவர். (இந்த தொடரில் நந்தினியால் கொலை செய்யப்பட்டார்)
# நந்தினி (தொலைக்காட்சித் தொடர்)

## கதாபாத்திரங்கள்

### துணை கதாபாத்திரம்

- ரேகா - மாதவி
- நம்பூதிரியின் தங்கை, சிவ தவம் புரிந்தவள். பார்வதிக்கு துரோகம் இழைத்தவள்.
- நரசிம்ம ராஜூ - முனியப்பன்
- காட்டம்மன் கோவில் பூசாரி.
- கே. எஸ். ஜி. வெங்கடேஷ் - மாணிக்கம்
- கங்காவின் வளர்ப்பு தந்தை.
- விச்சு விசுவநாத் - விச்சு
- ராஜசேகரின் கூட்டாளி.
- கிரிஷ் - குமார்
- ராஜசேகரின் கூட்டாளி.
- சச்சு - அன்னபூரணி
- ராஜசேகரின் அக்கா.
- விஜயலட்சுமி → கன்யா பாரதி - தேவி
- ராஜசேகரின் தங்கை.
- ஸ்ரீகணேஷ் - ஈஸ்வரன்
- தேவியின் கணவர்.
- மஞ்சுளா - ஷாந்தி
- தேவியின் மகள்.
- ரமேஷ் பண்டித் - தர்மராஜ்
- ராஜசேகரின் மச்சான்.
- தமீம் அன்சாரி - பாலாஜி
- அருணின் நண்பர்.
- கீர்த்தி - மாயா
- தர்மராஜின் மகள்.
- பத்மினி ஜகதீஷ் - மஞ்சு
- ராஜசேகரின் தங்கை
- ஷப்னம் - ரம்யா
- மஞ்சுவின் மகள்.
- வினோத் - நம்பூதிரி
- காலச்சக்கரங்களைக் கைப்பற்ற சதித்திட்டம் தீட்டியவன்.
- விஜய துர்கா - சாமுண்டி
- காலச்சக்கரங்களைக் கைப்பற்ற எண்ணிய மந்திரவாதி.
- மீனா - லீலா
- ராஜசேகரின் தங்கை. தர்மராஜின் மனைவி.
- கவிதா - செல்வராணி
- ராஜசேகரின் இரண்டாவது மனைவி
- சங்கர் - சத்தியநாராயணன்
- செல்வராணியின் தம்பி.
- ராணி - மல்லிகா
- சத்தியநாராயணனின் மனைவி.
- கிரண் - மூர்த்தி
- தர்மராஜின் மகன்.
- கௌசல்யா - ரங்கநாயகி
- கலைராணி - நாச்சியாரம்மா
- ஆவிகளைக் கட்டுப்படுத்தும் மந்திரவாதி.
- ஷ்ரேயா அஞ்சன் - காயத்ரி
- முனியப்பனின் மகள்
(தொடரில் இறந்துவிட்டார்)
# நந்தினி (தொலைக்காட்சித் தொடர்)

## படப்பிடிப்பு

இந்த தொடர் மலேசியா, மைசூர், கல்லிடைகுறிச்சி, பொள்ளாச்சி, ரிஷிகேஷ் போன்ற இடங்களில் படப்பிடிப்பு செய்யப்பட்டது.
# நந்தினி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் சனவரி 23, 2017ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பானது.
- சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.
- இலங்கையில் உள்ள தமிழ் தொலைக்காசி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 10 மணிக்கு சிங்களம் உபதலைப்புடன் ஒளிபரப்பாகிறது.  
**நந்தினி சர்வதேச ஒளிபரப்பு**  
| உலகளவில் | சன் குழுமம் | நந்தினி
ನಂದಿನಿ
నందిని
നന്ദിനി
নন্দিনী
नंदिनी
नंदिनी का प्रतिशोध | தமிழ்
கன்னடம்
தெலுங்கு
மலையாளம்
வங்காளம்
மராத்தி
இந்தி |
| --- | --- | --- | --- |
| நிகழ்நிலை | சன் நெக்ட்ஸ் |  |  |
| சன் தொலைக்காட்சி வலையொளி | நந்தினி | தமிழ் |  |
| இந்தியா | சன் தொலைக்காட்சி | நந்தினி |  |
| உதயா தொலைக்காட்சி | ನಂದಿನಿ | கன்னடம் |  |
| ஜெமினி தொலைக்காட்சி | నందిని | தெலுங்கு |  |
| சூர்யா தொலைக்காட்சி | നന്ദിനി | மலையாளம் |  |
| சன் வங்காள | নন্দিনী | வங்காளம் |  |
| சன் மராத்தி | नंदिनी | மராத்தி |  |
| சன் நியோ | नंदिनी का प्रतिशोध | இந்தி |  |
| இலங்கை | சக்தி தொலைக்காட்சி | நந்தினி | தமிழ் |
# பட்டாம்பி - 39

**பட்டாம்பி - 39** *(PTB 39), வேளாண் பெயர்; **ஜோதி** (Jyothi), மலையாளம்: ജ്യോതി; முன்மொழிவு எண்: (IET 2700)* எனப்படும் இந்த நெல்வகை இந்தியாவின் கேரளம் மாநிலத்தின் நெல் வகையாகும். 1974 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 115 - 120 நாட்களில் அறுவடைக்கு வரக்கூடிய இந்த நெல் இரகம், பட்டாம்பி - 10 எனும் நெல் இரகத்தையும், ஐ ஆர் - 8 எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஈர நிலப் பகுதிகளில் நன்கு வளரத் தக்க இந்த நெற்பயிர், குள்ளமாகவும், இதன் தானியங்கள், நீண்டு தடித்தும், செந்நிறத்திலும் காணப்படுகிறது. ஒரு எக்டேருக்கு சுமார் 2800 கிலோ வரை மகசூல் தரவல்ல இது, கேரள மாநிலத்தில் பெரும்பான்மையாக பயிரிடப்படுகின்றது.
# பட்டாம்பி - 39

## இவற்றையும் காண்க

- ஜோதி (இருவேறு தமிழ் திரைப்படங்கள்.)
# உருவாகும் உள்ளம்

**உருவாகும் உள்ளம்** (*The Emerging Mind*) என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும். மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன். பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு "The Emerging Mind" என்ற பெயரில் 2003 இல் நூலாக வெளிவந்தது, இந்தூல் தமிழில் *உருவாகும் உள்ளம்* என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.
# உருவாகும் உள்ளம்

## சுருக்கம்

இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.  
மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.  
நூலின் இறுதிப்பகுதியில் மிகச் சிக்கலான விஷயங்களைப் பற்றி அலசுகிறார். மனிதன் செய்யும் செயல்கள் எல்லாம் அவனது முழு கட்டுப்பாட்டில்தான் இருக்கின்றனவா, அப்படியென்றால் கார் ஓட்டும்போது ஏதோ சிந்தனை செய்து கொண்டே போவது எப்படி என்பன போன்ற விஷயங்களைப் பேசுகிறார். நமது மூளையின் பல செயல்கள் அனிச்சையாக நடக்கின்றன. ‘தான்’ என்னும் சுயஉணர்வு என்றால் என்ன என்ற கேள்வி ஆன்மிக, தத்துவவாதிகள் எழுப்புவது. மூளையின் சில பகுதிகள்தான் இந்த ‘தான்’ என்ற உணர்வை ஏற்படுத்துகின்றன. நமது கையை அசைக்கும்போது இந்த ‘தான்’ பகுதிகளும் செயல்படுவதால், நமக்கு நம் கை நமது கட்டுப்பாட்டில் உள்ளதாகத் தோன்றுகிறது என குறிப்பிடுகிறார்.
# ஏஞ்செலோ சேச்சி

**பியெத்ரோ ஏஞ்செலோ சேச்சி** *(Fr. Pietro Angelo Secchi)* இச (; 29 ஜூன் 1818 – 26பிப்ரவரி 1878)ஓர் இத்தாலிய வானியலாளர் ஆவார்.அப்போது உரோமன் கல்லூரி எனப்பட்ட பொந்திபிசியல்கிரெகோரியப் பல்கலைக்கழகத்தில் இருந்த வான்காணக இயக்குநராக 28 ஆண்டுகள் இருந்தார். இவர் வானியல்சார் கதிர்நிரலியலின் முன்னோடியாவார். முதன்முதலில் சூரியன் ஒரு விண்மீனே என உறுதிபடக் கூறியவர் ஆவார்.  
இவர் 1878 இல் , தன் 59 ஆம் அகவையில் உரோம் நகரில் இறந்தார்.
# ஏஞ்செலோ சேச்சி

## முடியாத பணிகள்

தன் வாழ்நாளில் இவர் 730 ஆய்வுரைகளைப் பல அறிவியல் இதழ்களில் வெளியிட்டுள்ளார். இவர் பல நூல்களையும் எழுதி வெளியிட்டுள்ளார்.
-
-
-
-
-
-
-
# மண்டோசோர்

**மண்டோசோர்** அல்லது **மண்டசௌர்** (Mandsaur) மத்திய இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இந்நகரம் போபாலிருந்து வடமேற்கே 254 கி மீ தொலைவில் உள்ளது. இந்நகரத்திற்கு அருகே கிபி 6ஆம் நூற்றாண்டு காலத்திய யசோதர்மனின் மண்டோசோர் வெற்றித் தூண் கல்வெட்டுகள் உள்ளது.  
மால்வா மற்றும் மேவார் நிலப்பரப்புகளுக்கிடையே அமைந்த மண்டோசோர் நகரம் தொல்லியல் மற்றும் வரலாற்று மரபுரிமைச் சொத்துகளைக் கொண்டது. சிவனா ஆற்றின் கரையில் உள்ள மண்டோசோர் நகர பசுபதிநாதர் கோயிலும் புகழ் பெற்றது. இந்நகரத்தில் இந்தி மற்றும் இராஜஸ்தானி மொழிகள் கலந்த **மால்வா மொழி** பேசப்படுகிறது.  
கரும்பலகையில் எழுதுவதற்கான சிலேட்டுக்கல் (எழுதுகோல்) இங்கு அதிக அளவில் உற்பத்தி செய்யப்படுகிறது. மேலும் இப்பகுதியில் அபின் அதிக அளவில் உற்பத்தி செய்யப்படுகிறது.
# மண்டோசோர்

## பெயர்த் தோற்றம்

மால்வா பகுதியில் அமைந்த இந்நகரை முற்காலத்தில் **தசபுரா** என அழைக்கப்பட்டது. மண்டோசோர் நகரம், இராவணின் மனைவி மண்டோதரியின் பிறந்த ஊராக நம்பப்படுகிறது. இந்நகரத்தின் பழைய பகுதிகளில் இன்றளவும் இராவணனை வழிபடுகின்றனர். இந்நகரத்தின் பெண்னை மணந்தவர் என்பதால், இந்நகரத்தின் பழைய பகுதியான கான்புரா பகுதியில் 35 அடி உயர இராவணனின் உருவச்சிலை வழிபாடு நடைபெறுகிறது.
# மண்டோசோர்

## வரலாறு

### மகாபாரதக் காலம்

மகாபாரத காவியத்தின் சபா பருவத்தின், அத்தியாயம் 31-இல், நகுலனின் மேற்றிசைப் போர்ப்பயணத்தின் போது மால்வா உள்ளிட்ட ஐந்து இனக்குழுவினர்களை வென்றதாக கூறப்பட்டுள்ளது.
# மண்டோசோர்

## வரலாறு

### தசபுரத்தின் ஔலிகர்கள்

கல்வெட்டு குறிப்புகளின் படி, மண்டோசோர் எனப்படும் தசபுரத்தை *ஔலிகர்கள்* என்ற ஒரே பெயரை உடைய இரண்டு அரச வம்சங்கள் ஆண்டதாக தெரிகிறது. இவ்வம்ச மன்னர்களில் பாண்டுவர்மன் என்பவன் முதலாம் குமாரகுப்தன் காலத்தைச் சேர்ந்தவன்.  
இந்நகர பட்டு நெசவுத் தொழிலாளர்கள் கட்டிய சூரியக் கோயிலை மண்டோசோர் மன்னர் பாண்டுவர்மன் கி பி 493-இல் சீரமைத்து கொடுத்துள்ளார்.  
1983-இல் கண்டுபிடித்த யசோதர்மனின் மண்டோசோர் வெற்றித் தூண் கல்வெட்டுக் குறிப்பின் மூலம் ஔலிகர் வம்ச மன்னர்கள் மந்தோசௌர் உள்ளிட்ட மால்வா பகுதிகளை ஆண்டதாக குறிப்பிடுகிறது. இந்த *ஔலிகர்* வம்ச மன்னர்களில் புகழ் பெற்றவன் யசோதர்மன் ஆவார். யசோதர்மனும், குப்தப் பேரரசர் நரசிம்மகுப்தரும் இணைந்து, கி பி 528-இல் வடமேற்கு இந்தியாவை தாக்கிய ஹெப்தலைட்டுகள் என்ற வெள்ளை ஹூண மன்னர் மிகிரகுலனை வெற்றி கொண்டமைக்காக கி பி 532-இல் மந்தோசௌர் நகரத்தில் ஒரு வெற்றித் தூண் நிறுவப்பட்டது.
# மண்டோசோர்

## வரலாறு

### யசோதர்மன் ஆட்சியில்

, சோந்தனி, மண்டோசோர், மால்வா]]
, சோந்தனி, மண்டோசோர், மால்வா]]  
மண்டோசோர் நகரத்திலிருந்து 4 கி மீ தொலைவில் உள்ள சோந்தனி எனும் கிராமத்தில், இரண்டு ஒற்றைப்பாளத் தூண்கள் மன்னர் யசோதர்மனால் கி பி 528-இல் நிறுவப்பட்டது. இவ்வெற்றித் தூண்கள், வெள்ளை ஹூணர்களின் மன்னர் மிகிரகுலனை கொண்டதன் நினைவாக நிறுவப்பட்டது.
ஒவ்வொரு வெற்றித் தூணும் 40 அடி உயரமும், 3.5 அடி சுற்றளவும், 200 டன் எடையும் கொண்டது.
இவ்வெற்றித் தூண்களில் சமசுகிருதம் மற்றும் வட இந்திய பிராமி எழுத்தில் குறிப்புகள் உள்ளது.
நாகப்பா மற்றும் தாசப்பா எனும் இரண்டு தென்னிந்திய சிற்பிகள் இவ்வெற்றித் தூண்களை வடிவமைத்துள்ளனர். இத்தூண்களை பிரித்த்தானிய அதிகாரி சுல்வின் என்பவர் 1875-இல் கண்டுபிடித்தார்.
# மண்டோசோர்

## வரலாறு

### கூர்ஜர-பிரதிகாரப் பேரரசு

கூர்ஜர-பிரதிகாரப் பேரரசர் இரண்டாம் மகேந்திரபாலர் தனது ஆட்சிப் பரப்பை மண்டோசோர் வரை விரிவுபடுத்தியிருந்தார்.
# மண்டோசோர்

## வரலாறு

### சுதேச சமஸ்தானம்

இந்திய விடுதலை முன்வரை மண்டோசோர் பகுதி, 19-ஆம் நூற்றாண்டு முதல் குவாலியர் சமஸ்தானப் பகுதியாக இருந்தது.
# மண்டோசோர்

## மக்கள் தொகையியல்

மண்டோசோர் நகரத்தின் 2011 -ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 1,41,667 ஆகும். அதில் ஆண்கள் 72,488; பெண்கள் 69,179 ஆக உள்ளனர். பாலின விகிதம் ஆயிரம் ஆண்களுக்கு, 954 பெண்கள் வீதம் உள்ளனர். எழுத்தறிவு பெற்றவர்கள் 107,478 (85.71 %) ஆக உள்ளனர். ஆறு வயதிற்குட்பட்ட குழந்தைகள் 16,267 ஆக உள்ளனர்.  
இந்நகரத்தில் இந்துக்கள் 95,816 (67.63%); இசுலாமியர்கள் 35,531 (25.08 %); சமணர்கள் 9,119 (6.44%); சீக்கியர்கள் 500 (0.35%) ; கிறித்தவர்கள் 411 (0.29 %); மற்றவர்கள் 293 (0.20%) ஆக உள்ளனர்.  
இந்நகரத்தில் இந்தி மற்றும் இராஜஸ்தானி மால்வா மொழி மொழிகள் பேசப்படுகிறது.
# மண்டோசோர்

## இதனையும் காண்க

- யசோதர்மன்
- யசோதர்மனின் மண்டோசோர் வெற்றித் தூண் கல்வெட்டுகள்
# திரிசிரபுரம் ரா. பஞ்சநதம் பிள்ளை

**திரிசிரபுரம் ரா. பஞ்சநதம்பிள்ளை** (1893 - 1968) தமிழகத் திருக்கோயில்கள் பற்றிய முறையான வரலாற்றை முதன்முதலில் எழுதி வெளியிட்டவர்.
# திரிசிரபுரம் ரா. பஞ்சநதம் பிள்ளை

## பிறப்பும் இளமையும்

திரிசிரபுரத்தில் (தற்போதைய திருச்சிராப்பள்ளி) 1893 ஆம் ஆண்டு இராசரத்தினம் காந்திமதி அம்மைக்கு மகனாகப் பிறந்தார். குடும்ப சூழ்நிலைக் காரணமாக பள்ளிப் படிப்பைப் பாதியிலேயே நிறுத்திவிட்டார். திருச்சி மாவட்ட நீதிமன்ற அலுவலகத்தில் எழுத்துப் படிகள் தயாரிக்கும் அலுவலராகப் பணியாற்றினார். ஆனாலும் தமிழ் படிக்கும் ஆர்வம் அவருக்கு இருந்தது. ந. மு. வேங்கடசாமி நாட்டார், சிவப்பிரகாசம் பிள்ளை ஆகியோரிடம் சென்று தமிழ் கற்று வந்தார். ஆழ்ந்த தமிழ்ப் பற்றினால் தமிழாசிரியராகப் பணியாற்ற விரும்பினார். வேங்கடசாமி நாட்டாரின் பரிந்துரையால் திருச்சி ஆயர் ஹீபர் உயர்நிலைப் பள்ளியில் தமிழாசிரியராகப் பொறுப்பேற்றார்.
# திரிசிரபுரம் ரா. பஞ்சநதம் பிள்ளை

## படைப்புகள்

திருச்சியில் 'தமிழ் ஆராய்ச்சிக் கழகம்' என்ற அமைப்பை உருவாக்கினார். திருச்சி வானொலியில் தொடர்ந்து அற்புதத் திருவந்தாதி, திருமுருகாற்றுப்படை பாடல்களுக்கு இவரது விளக்க உரைகள் ஒலிப்பரப்பாயின. 'தமிழகத் திருக்கோயில் வரலாறு*, அற்புதக்கனி*, திருமுருகாற்றுப்படை விளக்கம்' ஆகிய நூல்களைப் படைத்துள்ளார்.
- வழுவூர்க் கோயில் வரலாறு. திருச்சி: தேவஸ்தான வெளியீடு, 1950
- திரிசிராமலைக் கோயில் வரலாறு. திருச்சி : தேவஸ்தான வெளியீடு, 1952
- திருமங்கலம் கோயில் வரலாறு. தேவஸ்தான வெளியீடு, 1955
# திரிசிரபுரம் ரா. பஞ்சநதம் பிள்ளை

## பெற்ற பட்டங்கள்

நாகர்கோவில் சைவசித்தாந்த சபை இவருக்கு 'தென்தமிழ்ச் செல்வர்' எனும் பட்டம் வழங்கியது. காஞ்சி காமகோடிபீட சுவாமிகள் 'ஆராய்ச்சி மணி' என்ற பட்டத்தையும், மதுரை திருஞானசம்பந்தர் ஆதீன மடாதிபதி 'புலவர் மாமணி' பட்டத்தையும் சென்னை சைவசித்தாந்த சமாசத்தில் திருமுருக கிருபானந்த வாரியார் திருக்கோயில் வரலாற்றுச் செம்மல் என்ற பட்டத்தையும் வழங்கிச் சிறப்பித்தார்கள்.
# திரிசிரபுரம் ரா. பஞ்சநதம் பிள்ளை

## மறைவு

தமிழுக்காகவும் சமயத்திற்காகவும் தம் வாழ்நாள் முழுவதும் உழைத்த பிள்ளையவர்கள் தமது 76 வது வயதில் 1968 இல் மறைந்தார். இவரது நூற்றாண்டு விழாவை குடந்தைத் தமிழ்ப் பேரவை சிறப்பாக நடத்தியது. விழா கருத்தரங்கில் தஞ்சாவூர் பேராசிரியர் இரா. வேங்கடாசலம் ர.பஞ்சநதம் பிள்ளையின் வாழ்வும் பணியும் என்ற தலைப்பில் ஆய்வுக் கட்டுரைப் படித்தார். விழா மலராக பேராசிரியர் அ ம சத்தியமூர்த்தி தமிழுலகம் நினைக்க மறந்த தமிழர்கள் எனும் நூலும் வெளியிடப்பட்டது.  
- பெரியபெருமாள், தமிழ் வளர்த்த நல்லறிஞர்கள் மதி நிலையம்
# பிளிக்கா

***பிளிக்கா*** (*Flicka*) 2006-ல் வெளிவந்த பிரித்தானிய-அமெரிக்கத் திரைப்படம். இதனை இயக்கியவர் ‘மைக்கேல் மேயர்’.
# பிளிக்கா

## கதைச் சுருக்கம்

‘கேட்டி’ ஒரு பதின்வயதுப் பெண்.அவளுக்கு படிப்பில் நாட்டமில்லை. தனது தகப்பனாரின் குதிரைப்பண்ணையை நிர்வகிக்க வேண்டும் என்பதே அவள் கனவு. அவள் விருப்பத்திற்கு மாறாக அவளது தந்தை ராப்,கேட்டியை ‘உண்டு உறைவிடப்பள்ளியில்’ சேர்க்கிறார். பள்ளித் தேர்வில் ஒன்றும் எழுதாமல் வெற்றுத் தாளை கொடுத்து விட்டு கோடை விடுமுறைக்கு வீட்டுக்கு வருகிறாள். பெற்றோரும், சகோதரன் ஹாவர்டும் கேட்டியை வரவேற்று கொண்டாடுகிறார்கள்.  
கேட்டி தந்தைக்கு தெரியாமல் பண்ணையில் இருக்கும் குதிரைகளுடன் நேரத்தை செலவிடுகிறாள். பண்ணைக்கு புதிதாக வந்த ஒரு முரட்டுக்குதிரையை யாராலும் அடக்க முடியவில்லை. அந்த முரட்டுக்குதிரையை இரவு நேரங்களில் யாருக்கும் தெரியாமல் அடக்கி பழக்கி தன்வயப்படுத்துகிறாள். அதற்கு ‘பிளிக்கா’ என பெயரிட்டு பாசத்துடன் பழகுகிறாள்.. ஆரம்பத்தில் முரட்டுதனமாக எதிர்த்தாலும், கேட்டியின் அன்பைப் புரிந்துகொண்டு “பிளிக்கா’ நெருக்கமாகிறது.  
கேட்டி தேர்வில் ஒன்றும் எழுதாமல் வெளியேறியதை பள்ளி நிர்வாகம் ராப்பிற்கு தெரிவிக்கிறது. ராப் ‘கேட்டியை’ கண்டிக்கிறார். கேட்டியின் தாயாரும் சகோதரனும் கேட்டிக்கு ஆதரவு அளிக்கிறார்கள். ஹாவர்ட் கேட்டியிடம் தான் கல்வி கற்க ஆசைப்படுவதாக தெரிவிக்கிறான்.  
அச்சமயத்தில் பிளிக்காவை விற்க திட்டமிடுகிறார் ராப். கேட்டியும், ஹாவர்டும் பிளிக்காவை விற்க எதிர்ப்பு தெரிவிக்கிறார்கள். ஆனால் ராப் பிள்ளைகளின் விருப்பத்தை நிறைவேற்றினாரா?  
பிள்ளைகளின் விருப்பத்தை அறிந்தும் தனது ஆணாதிக்க போக்கினால் தந்தை ராப் எடுக்கும் நடவடிக்கைகளின் பின் விளைவுகளை விரிவாக பேசுகிறது. ‘பிளிக்கா’ திரைப்படம்.
# கார்ல் கீனான் சீபெர்ட்

**கார்ல் கீனான் சேபெர்ட்** *(Carl Keenan Seyfert)* (பிப்ரவரி 11, 1911 – ஜூன் 13, 1960) ஓர் அமெரிக்க வானியலாளர் ஆவார். இவர் தனது 1943 ஆய்வுக் கட்டுரைக்காகப் பெயர்பெற்றவர். இதில் இவர் சில சுருள் பால்வெளிகளின் மையங்களில் இருந்து வெளியேறிய உயர்கிளர்வு உமிழ்வரிகளைப் பற்றி ஆய்வு செய்தார். எனவே இப்பால்வெளிகள் இவரது நினைவாக சீபெர்ட் பால்வெளிகள் என பெயரிடப்பட்டன. மேலும் சீபெர்ட் அறுஅங்கள் என பால்வெளிகளின் குழுவொன்றும் இவரது பெயரிடப்பட்டுள்ளன.
# கார்ல் கீனான் சீபெர்ட்

## வாழ்க்கை

இவர் ஓகியோவைச் சேர்ந்த கிளீவ்லாந்தில் பிறந்து வளர்ந்தார். பின்னர் ஆர்வார்டு பல்கலைக்கழகத்தில் 1929 இல் இருந்து கல்வி பயின்றார் . இவர் தன் அறிவியல் இளவல், முதுவர் பட்டங்களை 1933 இல் பெற்றார். தன்வானியல் முனைவர் பட்டத்தை 1936 இல் பெற்றார். இவரது முனைவர் பட்ட ஆய்வு "புறப் பால்வெளிகளின் ஆய்வுகள்" என்பதாகும். இவரது முனைவர் பட்ட வழிகாட்டி ஆர்லோ சேப்பிளே ஆவார். இதில் இவர் பால்வெளிகளின் நிறங்களையும் பருமைகளையும் ஆய்ந்தார்.  
இவர் 1935 இல் முரியல் எலிசபெத் முசல்சு என்ற வானியலாளரை மணந்தார். முசல்சு வளிம ஒண்முகில் ஆய்வுக்குப் பெயர்பெற்றவர். இவர்களுக்கு கார்ல் கீனான் சீபெர்ட், இளவல் எனும் மகனும் கைல் கரோல் என ஒரு மகளும் உண்டு  
இவர் 1960 இல் நாழ்சுவில்லியில் தானியங்கி ஏதத்தில் இறந்தார்; டையர் வான்காணக அருகில் அமைந்த குடியிருப்புத் தெருவுக்குக் கார்ல் சீபெர்ட் நினைவு ஓட்டத் தெரு என இவரது நினைவாக மறுபெயர் இடப்பட்டது.
# கார்ல் கீனான் சீபெர்ட்

## வானியல் பங்களிப்புகள்

இவர் பல் வானியல் ஆய்வுக் கட்டுரைகளை விண்மீன்கள் பற்றியும் பால்வெளிகள் பற்றியும் நோக்கீட்டு முறைகள் பற்றியும் வானியல் கருவிகள் பற்றியும் வெளியிட்டுள்ளார்.  
இவர் 1943 இல்பொலிவு மிகுந்த கருவமைந்த பால்வெளிகள் குறித்த ஆய்வுக் கட்டுரையை வெளியிட்டார். இப்பால்வெளிகள் அகன்ற உமிழ்வரி கதிர்நிரல்மைந்தவையாகும். இதற்கான எடுத்துகாட்டு மெசிய 77 (புபாபொ 1068) ஆகும். இவ்வகைப் பால்வெளிகள் சீபெர்ட் பால்வெளிகள் என இவரது நினைவாகப் பெயர் இடப்பட்டுள்ளன.
# கார்ல் கீனான் சீபெர்ட்

## நூல்தொகை

-
# எலனா பித்யேவா

**எலனா விளாதிமிரோவ்னா பித்யேவா** *(Elena Vladimirovna Pitjeva)* ஓர் உருசிய வானியலாளர் ஆவார். இவர் புனித பீட்டர்சுபர்கில் உள்ள உருசிய அறிவியல் கல்விக்கழகத்தின் பயன்முறை வானியல் நிறுவனத்தில் பணிபுரிகிறார். இவர் சூரியக் குடும்ப இயக்கவியலிலும் வான்கோள இயக்கவியலிலும் நூற்றுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.
# எலனா பித்யேவா

## தேர்வுசெய்த வெளியீடுகள்

-
-
-
-
-
-
-
-
-
-
# எலனா பித்யேவா

## நூல்தொகைத் தகவல்

நாசாவின் தரவின்படி, பித்யேவ்வாவின் உயர்சுட்டு மேற்கோள்கள் எண்ணிக்கை 9 ஆகும்.சொந்தச் சுட்டுகள் தவிர்த்து மொத்தச் சுட்டு மேற்கோள்களின் எண்னிக்கை 316.
# கிறித்தியன் மேயர்

**கிறித்தியன் மேயர் (Christian Mayer)** (ஆகத்து 20, 1719 - ஏப்பிரல் 16, 1783) ஒரு செக் வானியலாளரும் ஆசிரியரும் ஆவார்.
# கிறித்தியன் மேயர்

## வாழ்க்கை

இவர் மொரோவியாவில் உள்ள மோத்ரிசுவில் பிறந்தார். இவர் கிரீக், இலத்தீன் மொழிகளும் கணிதவியலும் மெய்யியலும் இறையியலும் கற்றார். ஆனால் இவர் கல்விகற்ற இடம் தெரியவில்லை. இவர் 20 களில் இயேசுநெறியினராக முடிவு செய்தார். இதற்கு இவரது தந்தையார் ஒப்புக்கொள்ளாமல் போகவே தன் வீட்டை விட்டு விலக வைத்தது. இவர் 1745 இல் மேன்கீமில் இருந்த இயேசு சமூகத்தில் சேர்ந்தார். அங்குத் தன் பயிற்சியை முடித்ததும் வாழ்வியல் பாடங்களில் கல்வி கற்பிக்கலானார்.  
இவர் 1752 அளவில் மிகவும் பெயர்பெற்றதால் ஐடெல்பர்கு பல்கலைக்கழகத்தில் வானியல், இயற்பியல் பேராசிரியராகத் தேர்வு செய்யப்பட்டார். இதற்குள் இவர் வானியலில் தணியாத ஆர்வத்தை வளர்த்துக்கொண்டார். எனவே இவர் மென்கீமின் அரசவை வானியலாளராகவும் அமர்த்தப்பட்டார். புதிய வான்காணகங்களான மென்கீம், சுசிவெட்சிங்கன் ஆகியவற்றுக்குக் கருவிகளைத் தேர்வு செய்யும் பணி இவரிடம் தரப்பட்டது. இப்பணிகள் முடிவுற்றதும் இவர் வானியல் ஆய்வுகளில் ஈடுபட்டு, பல ஆய்வுக் கட்டுரைகளை வெளியிட்டார். இவர் 1769 இல் வெள்ளிக் கடப்பை நோக்கிட, புனித பீட்டர்சுபர்குக்கு அழைக்கப்பட்டார். இப்பணியை இவர் ஆண்டர்சு இலெக்செல் அவர்களுடன் இணைந்து செய்து முடித்தார். இவர் 1773 இல் இயேசு சமூக ஆணை பதினாறாம் போப் கிளெமண்ட்டால் நீக்கப்பட்டதால், அரசவை வானியலாளர் பதவியில் இருந்து விலகினார். என்றாலும் தன் வானியல் நோக்கீடுகளையும்ஆய்வுகளையும் கைவிடாமல் தொடர்ந்தார். இவர் 1765 இல் அரசு கழக ஆய்வு நல்கைக்கு விண்னப்பித்துப் பெற்றார்.  
இவர் இரும விண்மீன்களின் முன்னோடி ஆய்வுக்காகப் பெயர்பெற்றார். ஆனால் இவரது கருவிகள் உண்மையான இரும விண்மீன்களையும் தற்செயலான தோற்றநிலை விண்மீன்களையும் பிரித்தறிய வல்லனவாக இல்லை. இவர் 1777-78 இல் 80 இரட்டை விண்மீன்களின் அட்டவணையைத் தொகுத்தார். மேலும் இதை 1781 இல் வெளியிட்டார்.  
தன் வாழ்நாளில் பின்வரும் பல கல்விக்கழகங்களில் உறுப்பினரானார். இவர் ஐடெல்பர்கில் இறந்தார்.  
- *Pantometrum Pacechianum, seu instrumentum novum pro elicienda ex una statione distantia loci inaccessi*, 1762, மேன்கீம்.
- *Basis Palatina*, 1763, மேன்கீம்.
- *Expositio de transitu Veneris*, 1769, புனித பீட்டர்சுபர்கு.
- *Nouvelle méthode pour lever en peu de temps et à peu de frais une carte générale et exacte de toute la Russie*, 1770, புனித பீட்டர்சுபர்கு.
- *Gründliche Vertheidigung neuer Beobachtungen von Fixsterntrabanten welche zu Mannheim auf der kurfürstl. Sternwarte endecket worden sind*, 1778, மேன்கீம்.
- *De novis in coelo sidereo phaenomenis in miris stellarum fixarum comitibus*, 1779, மேன்கீம்
# கிறித்தியன் மேயர்

## நூல்தொகை

- Alexander Moutchnik, Forschung und Lehre in der zweiten Hälfte des 18. Jahrhunderts. Der Naturwissenschaftler und Universitätsprofessor Christian Mayer SJ (1719–1783) (Algorismus, Studien zur Geschichte der Mathematik und der Naturwissenschaften, Bd. 54), Erwin Rauner Verlag, Augsburg, 523 Seiten mit 8 Tafeln, 2006. http://www.erwin-rauner.de/algor/ign_publ.htm#H54 [Scientific Research and University Teaching in the 2nd half of the 18th century. Natural Scientist and University Professor Christian Mayer SJ (1719–1783)] Inhaltsverzeichnis: http://www.ulb.tu-darmstadt.de/tocs/178692786.pdf
# கிறித்தியன் மேயர்

## தகைமைகள்

- நிலாவின் சி. மேயர் குழிப்பள்ளம் இவரது நினைவாகப் பெயர் இடப்பட்டுள்ளது.
# ஏதவார்து உரோச்சே

**ஏதவார்து ஆல்பெர்த் உரோச்சே (Édouard Albert Roche)** (17 அக்தோபர் 1820 – 27 ஏப்பிரல் 1883) ஒரு பிரெஞ்சு வானியலாளரும் கணிதவியலாளரும் ஆவார். இவர் வான்கோள இயக்கவியல் ஆய்வுக்காகப் பெயர் பெற்றவர். இவரது நினைவாக, உரோச்சே கோளம், உரோச்சே வரம்பு, உரோச்செ இதழ் ஆகிய அறிவியல் கருத்துப் படிமங்கள் குறிக்கப்படுகின்றன. இவர் வானிலையியல் நூலாசிரியரும் ஆவார்.
# ஏதவார்து உரோச்சே

## வாழ்க்கை

இவர் மோண்ட்பெல்லியரில் பிறந்தார். மோண்ட்பெல்லியர் பல்கலைக்கழகத்தில் கல்வி கற்று, 1844 இல் தனறிவியல் முதுமுனைவர் பட்டத்தைப் பெற்றார். பிறகு அங்கேயே 1849 இல் அறிவியல் புலத்தில் பேராசிரியர் ஆனார்.
}}
# யோகான் தோபியாசு மேயர்

**யோகான் தோபியாசு மேயர்** *(Johann Tobias Mayer)* (5 மே 1752 – 30 நவம்பர் 1830) ஒரு செருமானிய இயற்பியலாளரும் கணிதவியலாளரும் வானியலாளரும் ஆவார். இவர் கணிதவியல், இயற்கை அறிவியல் பாடநூல்களுக்குப் பெயர்போனவர். இவர் 1801 இல் எழுதிய இயற்பியல் பாடநூலான *Anfangsgründe der Naturlehre zum Behuf der Vorlesungen über die Experimental-Physik* எனும் நூல் செருமன் மொழிபேசும் நாடுகளில் எல்லாம் மிகுந்த தாக்கத்தைச் செலுத்தியது. இவரது வானியல், செய்முறை இயற்பியல் ஆய்வுகள் *Annalen der Physik* எனும் இதழில் வெளியாகின. இவரது தந்தையாரான தோபியாசு மேயருடன் இவரைக் குழப்பிக் கொள்ளக்கூடாது.
# யோகான் தோபியாசு மேயர்

## வாழ்வும் பணியும்

மேயர், தோபியாசு மேயருக்கும் மரியாவுக்கும் முதல் மகனாகப் கோட்டிங்கனில் பிறந்தார். இவரது தந்தையார் கோட்டிங்கனில் புவிப்பரப்பியல், இயற்பியல், வானியல் துறைப் பேராசிரியராக விளங்கினார். மேயரின் பத்தாம் அகவையிலேயே தந்தையார் இறந்து விட்டுள்ளார். இவர் 1769 இல் கோட்டிங்கன், ஜார்ஜ் ஆகத்து பல்கலைக்கழகத்தில் இறையியலும் மெய்யியலும் கற்றார். இது அப்போது தான் ஆபிரகாம் கோதெல்ஃப் காசுட்னரின் கீழ் தொடங்கப்பட்ட புதிய பல்கலைக்கழகமாகும். காசுட்னருக்குப் பின்னர், இது ஜார்ஜ் கிறித்தோப் இல்ச்டென்பர்கின் கீழ் இயங்கியது. இவர் 1773 இல் பட்டம் பெற்றதும் கணிதவியல் விரிவுரையாளராகவும் வானியலாளராகவும் பணிபுரிந்தார். இவர் 1779 நவம்பர் 17 இல் அல்தோர்ஃப் பல்கலைக்கழகத்தால் அழைக்கப்பட்டுள்ளார். அங்கே இவர் 1780 முதல் 1786 வரை பணிபுரிந்தார். பிறகு இவர் எர்லாங்கன் நியூரன்பர்கில் அமைந்த பிரீட்ரிக் அலெக்சாந்தர் பல்கலைக்கழகத்தில் கணிதவியலும் இயற்பியலும் கற்பித்தார். இவர் 1799 இல் கோட்டிங்கனில் இலிச்டென்பருக்குப் பிறகு தொடர்ந்து அப்பல்கலைக்கழகத்துக்குத் தலைமை வகித்துள்ளார். இவரது மாணவர்களில் என்னோ கீரன் டிர்க்சன் அடங்குவார். டிர்க்சன் 1820 இல் முனைவர் பட்டம் பெற்றதும், கார்ல் குசுதவ் யாகோபு யாகோபுக்கு அறிவுரையாளராக விளங்கினார். மேயருக்கும் அவரது மனைவி யோகான்னாவுக்கும் ஐந்து குழந்தைகள் பிறந்தனர். மேயர் கோட்டிங்கனில் இறந்தார்.
# யோகான் தோபியாசு மேயர்

## பிதாகோரசின் தேற்ற நிறுவல்

இலியனார்டோ டா வின்சியினது எனக் கருதப்பட்ட பிதாகோரசின் தேற்ற எண்பிப்பு இப்போது மேயர் 1772 இல் நிறுவியதாகக் கருதப்படுகிறது.
# காற்று வெளியிடை

**காற்று வெளியிடை** 2017 ஆவது ஆண்டில் மணிரத்னம் எழுத்து மற்றும் இயக்கத்தில் வெளியான ஓர் இந்தியத் தமிழ்த் திரைப்படமாகும். கார்த்திக் சிவகுமார், அதிதி ராவ் ஹைதாரி முக்கிய வேடங்களில் நடித்துள்ள இது ஒரு திகில் கலந்த காதல் திரைப்படமாகும். ரவி வர்மன் ஒளிப்பதிவு செய்துள்ள இத்திரைப்படத்திற்கு ஏ. ஆர். ரகுமான் இசையமைத்துள்ளார். தமிழில் வெளியான அதே நாளில் *செழியா* என்னும் பெயரில் தெலுங்கிலும் வெளியானது.. இத்திரைப்படத்தின் பாடல்கள் 2018 ஆம் ஆண்டிற்கான தேசிய விருதினைப் பெற்றுள்ளது; சிறந்த இசையமைப்பிற்காக (பாடல்கள்) ஏ. ஆர். ரகுமானுக்கும் சிறந்த பின்னணிப் பாடகிக்கான விருது சாஷா திருப்பதிக்கும் கிடைத்துள்ளன.
# காற்று வெளியிடை

## கதைச்சுருக்கம்

இந்திய விமானப்படையின் பைலட்டான கார்த்திக்(வருண்) .காஷ்மீரில் வேலை செய்து கொண்டு இருக்கிறார். ஒரு நாள் தோழியுடன் ஜீப்பில் பயணிக்கிறார் அப்போது எதிர்பாராத விதமாக விபத்து ஏற்பட்டு,மருத்துவமனையில் சேர்க்கப்படுகிறார். அவருக்கு அதிதி (லீலா)தான் சிகிச்சை அளிக்கிறார்.நாளடைவில் இருவருக்கும் காதல் ஏற்படுகிறது. ஆனால் இருவருக்கும் இடையே புரிதல் இல்லாமல் மோதல் ஏற்படுகிறது.அதன் பின்னர் கார்த்தி இராணுவத்திற்கே திரும்புகிறார்.பின்னர் பாகிஸ்தான் ராணுவத்திடம் கார்த்தி கைதியாக மாட்டிக் கொள்கிறார்.பின்னர் அங்கிருந்து எப்படி தப்பித்தார். அவர் காதல் என்ன ஆனது என்பதை நோக்கி மீதி கதை நகர்கிறது.
# காற்று வெளியிடை

## நடிகர்கள்

- கார்த்திக் சிவகுமார் - வருண் சக்கரபாணி (எ) "வி.சி"
- அதிதி ராவ் ஹைதாரி - மருத்துவர் லீலா ஆபிரகாம்
- கே. பி. ஏ. சி. இலலிதா - அச்சம்மா
- சிரத்தா சிறீநாத் - கிரிசா கபூர்
- ருக்மணி விஜயகுமார் - மருத்துவர் நிதி
- டெல்லி கணேஷ் - மித்திரன்
- ஆர். ஜே. பாலாஜி - இலியாஸ் உசைன்
- சிவகுமார் ஆனந்த் - கிரிசா
- விபின் சர்மா
- ஹரிஷ் ராஜ்
- மிர் சர்வார்
- அம்ரிதா சிங்
- தயான மதன்
- எக்னேசு குமார்
# மீனம்பட்டி

**மீனம்பட்டி** (Meenampatti) விருதுநகர் மாவட்டம், சிவகாசி வட்டம், சிவகாசி ஊராட்சி ஒன்றியம், அனுப்பன்குளம் ஊராட்சியில் உள்ள ஊராகும். சிவகாசியில் இருந்து 3 கி.மீ தொலைவில் உள்ளது. சிவகாசி-சாத்தூர் செல்லும் வழியில் உள்ளது. விருதுநகரில் இருந்து 26 கி.மீ தொலைவில் உள்ளது.
# மீனம்பட்டி

## போக்குவரத்து வழிகள்

:பேருந்து: சிவகாசி-சாத்தூர்
:தொடருந்து: மதுரை-சிவகாசி, மதுரை-சாத்தூர்
# மீனம்பட்டி

## போக்குவரத்து வழிகள்

### புகைவண்டி

மதுரை -சிவகாசி / திருத்தங்கல்  
மதுரை-சாத்தூர்
# மீனம்பட்டி

## பள்ளிகள்

- அரசு உயர்நிலைப்பள்ளி:
- ஆர். சி. துவக்கப்பள்ளி:
இது ஒரு சிறுபான்மையினர் பள்ளி ஆகும். ரோமன் கத்தோலிக்கத் திருச்சபையின் உதவியுடனும் தமிழக அரசின் மேற்பார்வையில் இது நடைபெறுகின்றது.
# மீனம்பட்டி

## கோவில்கள்

இங்கு 10இற்கும் மேற்பட்ட கோவில்கள் உள்ளன. அந்தோனியார் கோவில் முதலில் உள்ளது. புனித அன்னை தெரசாவிற்கு கோவில் உள்ளது.
# மீனம்பட்டி

## தொழில்

பட்டாசு முதன்மைத் தொழிலாக உள்ளது. சுமார் 20ற்கும் மேற்பட்ட தொழிற்சாலைகள் உள்ளன. 1000 குடும்பங்கள் நேரடியாக இதில் ஈடுபட்டு உள்ளன. 500 குடும்பங்கள் மறைமுக வேலை வாய்ப்பை பெற்று உள்ளனர்.
# மீனம்பட்டி

## குறிப்பிடத்தகுந்த நபர்கள்

- நடிகை ஸ்ரீதேவி
# இந்திரா பானர்ஜி

**இந்திரா பானர்ஜி** (Indira Banerjee, 1957, செப்டம்பர் 24) என்பவர் இந்திய உச்ச நீதிமன்ற நீதிபதியாவார். முன்னதாக இவர் சென்னை உயர் நீதிமன்றத் தலைமை நீதிபதியாக இருந்தார்.
# இந்திரா பானர்ஜி

## வாழ்க்கை

இவர் மேற்கு வங்காளத்தின் தலைநகரான கொல்கத்தாவில் 1957 இல் பிறந்தவர். கொல்கத்தாவிலுள்ள லொரெட்டோ ஹவுசில் பள்ளிப்படிப்பை முடித்து, இளங்கலைப் படிப்பை அங்குள்ள பிரசிடன்சி கல்லூரியிலும், சட்டப்படிப்பை கொல்கத்தா பல்கலைக்கழகத்திலும் முடித்தார். 1983 இல் பார்கவுன்சிலில் பதிவு செய்து, வழக்கறிஞர் தொழிலைத் தொடங்கி 17 ஆண்டுகள் தொடர்ந்தார். 2002 பெப்ரவரி 5 ஆம் தேதி கொல்கத்தா உயர்நீதிமன்ற நீதிபதியாக நியமிக்கப்பட்டு, 14 ஆண்டுகள் கழித்து 2016 ஆம் ஆண்டு தில்லி உயர்நீதிமன்ற நீதிபதியாக்கப்பட்டார். இந்நிலையில் சென்னை உயர்நீதிமன்றத்தின் 39வது தலைமை நீதிபதியாகவும், சென்னை உயர்நீதிமன்றத்தின் இரண்டாவது பெண் தலைமை நீதிபதியாகவும் 2017, ஏப்ரல் மாதம் பொறுப்பேற்றார். பின்னர் இவர் 2018 ஆகத்து 7 அன்று உச்சநீதிமன்ற நீதிபதியாக பதவியேற்றார்.
# த ஹாண்ட்மெய்ட்ஸ் டேல்

***பணிப்பெண்ணின் கதை (த ஹேண்ட் மெய்ட்ஸ் டெல்) (The Handmaid's Tale*** (1985) என்பது ஒரு ஊகப்புனைவு ஆகும். இதை எழுதியவர் கனடா நாட்டு எழுத்தாளரான மார்கரெட் அட்வுட். கதையின் முதன்மைக் கருவாக அமெரிக்காவில் ஒரு மாநிலத்தில் அரசியல் சாசனம், நாடாளுமன்றம் ஆகியவை இல்லாத மத அடிப்படைவாத சமயசார்பாட்சி நடப்பதாகவும், சுற்றுச் சூழல் மாசால் குழந்தை பிறப்பு விகிதம் குறைந்து வரும் சூழலில், ஆளுநர்கள் கர்ப்பம் தரிக்கக்கூடிய ஆரோக்கியமானப் பெண்களைப் பணிப்பெண்களாக வைத்துக் கொண்டு அவர்களைப் பிள்ளை பெறும் கருவியாக மட்டுமே பயன்படுத்துவதாகக் கதை தொடர்கிறது.  
இந்த நூல் 1985 இல் *கவர்னர் ஜெனரல் விருது* மற்றும் முதல் *ஆர்தர் சி கிளார்க் விருதை* 1987 இலும் பெற்றது. 1986 ஆம் ஆண்டு நெபுலா விருதுக்கும், 1986 ஆண்டு புக்கர் பரிசுக்கும், 1987 ஆம் ஆண்டு *பிரமீதீயஸ் விருது*க்கும் பரிந்துரை செய்யப்பட்டது. மேலும் இந்தப் புதினம் திரைப்படம், வானொலி நாடகம், மேடை நாடகம் போன்ற பல்வேறு வகைகளில் பயன்படுத்தப்பட்டு வருகிறது. 1985 ஆம் ஆண்டில் வெளிவந்ததிலிருந்து தொடர்ந்து இக்கதை நூல் பல பதிப்புகளைக் கண்டு வருகிறது.
# த ஹாண்ட்மெய்ட்ஸ் டேல்

## புதினத்தின் பின்னணி

புதினத்தை எழுதும் காலத்தில் மார்கரேட் ஆட்வுட் மேற்கு பெர்லினில் வசித்துவந்தார். பெர்லினைப் பிரிக்கும் விதமாக பெர்லின் சுவர் இருந்தது. சோவியத் ஒன்றியம் வலுவாக இருந்த சமயம். இரும்புத் திரைக்குப் பின்னால் இருந்த சில நாடுகளுக்கு மார்கரேட் செல்லும்போது இனம்புரியா பீதி இருந்ததையும் இரகசிய சமிக்ஞைகளுடன் இலக்கியவாதிகள் பேசுவதையும் கண்டிருக்கிறார். நிறுவனங்கள் அழிவதையும், பாரிய மாறுபாடுகளையும் சுட்டிக்காட்டுவார்கள். மின்னல்போல மாற்றம் வருவது சாத்தியம் என்று தோன்றும். இது நடக்கவே வாய்ப்பு இல்லை என்று நினைப்பது பேதமை என்று தோன்றும். எது வேண்டுமானாலும் எங்கு வேண்டுமானாலும் நடக்கக்கூடும். இதையெல்லாம் பூடகமாகச் சொல்ல வேண்டும்.  
பின்பு கனடாவில் வசித்த அவர் , ரொனால்ட் ரீகன் இரண்டாம் முறையாக வெற்றி பெற்று அமெரிக்க அதிபராகப் பதவியேற்றவுடன், அதுவரை லிபரல் ஜனநாயகமாக இருந்த அமெரிக்கா யதேச்சாதிகார இறைமை ஆட்சிக்குத் தள்ளப்பட்டதாக உணர்ந்தார் அதைச் சொல்லவும் துணிந்தார். தனது உணர்வு மிகையானதோ என்று அவரே நினைத்தார். படிப்பவரை எப்படி நம்பவைப்பது? அது ஒரு மிகு கற்பனை என்று அவர்கள் நினைக்கக் கூடாது என்று மார்கரேட் விரும்பி, 17-ம் நூற்றாண்டு காலத்திய மத அடிப்படைவாத ஆடசிக்காலத்தில் கதை நடப்பதாக எழுதினார். இலக்கிய உலகத்தில் பெரிய சலனத்தை ஏற்படுத்தி, பாராட்டைப் பெற்ற புதினமாக இது விளங்குகிறது.
# த ஹாண்ட்மெய்ட்ஸ் டேல்

## கதைச் சுருக்கம்

இப்புதினத்தின் கதைக்களம், அமெரிக்காவின் ஹார்வர்ட் பல்கலைக்கழகம் உள்ள மாஸசூஸட்ஸ் மாநிலத்தின் கேம்ப்ரிட்ஜ் நகரம். ஜில்லியட் குடியரசில் அரசியல் சாசனமும் பாராளுமன்றமும் இல்லாத 17 ஆம் நூற்றாண்டு பியூரிட்டன் மத அடிப்படைவாதத்தை அடிப்படையாகக் கொண்ட ஆட்சி நிலவுகிறது. ஜில்லியட் குடியரசின் இரகசியக் கண்காணிப்புப் பணி பல்கலைக்கழக நூலகத்திலேயே செயல்படுகிறது. தவறு செய்தவர்களின் தூக்கிலிடப்பட்ட உடல்கள் அந்தச் சுவர்களில் தொங்கும். சுற்றுச் சூழலில் இருக்கும் நச்சுத்தன்மையால் மக்கள் தொகை சுருங்கிவருகிறது. இதனால் ஜில்லியட் குடியரசின் ஆளுநர்கள் கரு தரிக்கக்கூடிய ஆரோக்கியமான பெண்களைத் தங்களின் பணிப்பெண்களாக வைத்துக்கொள்கிறார்கள். அவர்கள் குழந்தை பெற்றுத் தர வேண்டும். ஆனால் சொந்தம் கொண்டாட முடியாது. அவர்களுடைய உடை சிவப்பு. இரத்தத்தை அடையாளப்படுத்தாகவும், தப்பிக்க நினைத்தால் எளிதில் அடையாளப்படுத்தக்கூடியதாகவும் இருக்கும். அதேசமயம் மனைவிகளின் உடை தூய நீலநிறம்.
கதையின் நாயகியின் பெயர் ஆஃப்ரெட். அவள்தான் தனது அனுபவங்களைப் பதிவுசெய்கிறாள். அவள் எழுதிவைத்த குறிப்பு பின்னால் ஒரு பல்கலைக்கழகக் கருத்தரங்கில் வாசிக்கப்படுகிறது.
# இராசி (ஐ ஈ டி - 1444) (நெல்)

**இராசி (ஐ ஈ டி - 1444)** (*Rasi (IET-1444*) எனப்படும் இது; 1978 - 1982 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். 115 - 120 நாட்களில் அறுவடைக்கு வரக்கூடிய இந்த நெல் இரகம், டி (என்) 1 (*T(N)1*) எனும் நெல் இரகத்தையும், கோ. 29 (*Co.29*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மானாவாரி, மற்றும் மேட்டு நிலப் பகுதிகளில் நன்கு வளரத் தக்க இந்த நெற்பயிர், 90 - 95 சென்டிமீட்டர் (*90-95 cm*)அரைக் குள்ளமாகவும், தானியங்கள், மிதமான சன்னமும் வெண்ணிறமாகவும் காணப்படுகிறது. ஒரு எக்டேருக்கு சுமார் 5600 கிலோ (*56 Q/ha*) மகசூல் தரவல்ல இது, தமிழ்நாடு, ஆந்திரப்பிரதேசம், மத்தியப் பிரதேசம், ஒரிசா, உத்திரப்பிரதேசம் மற்றும் மகாராட்டிர மாநிலங்களில் பெரும்பான்மையாக பயிரிடப்படுகின்றது.
# செர்கேய் அலெக்சாந்திரோவிச் செவாகின்

**செர்கேய் அலெக்சாந்திரோவிச் செவாகின்** *(Sergei Alexandrovich Zhevakin)* (ஏப்பிரல் 11, 1916 – பிப்ரவரி 21, 2001) ஓர் உருசிய வானியலாளர் ஆவார்.  
செபீடு மாறும் விண்மீன்களிந்துடிப்பை இயக்கும் வெப்பப் பொறியின் ஓரதராக (கவாடமாக) மின்னணுவாக்க எல்லியம் (ஈலியம்) செயல்படுவதை செவாகின் இனங்கண்டதாக கூறப்படுகிறது.
# பியேர் என்றி பியூசெயூக்சு

**பியேர் என்றி பியூசெயூக்சு ** *(Pierre Henri Puiseux)* (; ஜூலை 20, 1855 - செப்டம்பர் 28, 1928) ஒரு பிரெஞ்சு வானியலாளர் ஆவார்.  
இவர் பாரீசில் விக்தர் பியூசெயூக்சுக்குப் பிறந்தார். இவர் எக்கொல் நார்மேல் சுபேரியூரில் கல்விகற்றார். பின்னர், பாரீசு வான்காணகத்தில் 1885 இல் பணிபுரியத் தொடங்கினார்.  
இவர் மவுரிசு உலோயெவியுடன் இணைந்து ஒளிப்பிறழ்வு, குறுங்கோள்கள், நிலாவின் இயக்கம் பற்றித் தோல்விகண்ட கார்த்தே து சீ திட்டத்தில் பணிபுரிந்தார். இவரும் உலோயெவியும் நிலாவின் 6000 ஒளிப்படங்களை பிடித்து நிலாவின் பட அட்டவணையை உருவாக்கினர். பிரெஞ்சு அறிவியல் கல்விக்கழகம் இவருக்கு 1892 இல் வைசு பரிசும் 1896 இல் இலாலண்டே பரிசும் வழங்கியது. இவர் 1912 இல் அக்கழகத்தின் உறுப்பினர் ஆனார்.  
இவர் 1900 இல் இவர் பிரெஞ்சு வானியல் கழகத்தின் உயர் விருதான பிரிக்சு யூல்சு ஜான்சென் விருதைப் பெற்றார். இவர் அக்கழகத்தின் தலைவராக 1911 முதல் 1913 வரை பதவி வகித்தார்.  
நிலாவின் பியூசெயூக்சு குழிப்பள்ளம் இவரது நினைவாகப் பெயர் இடப்பட்டுள்ளது.
# வில்லியம் அண்டர் மெக்கிரியா

**சர் வில்லியம் அண்டர் மெக்கிரியா** *(Sir William Hunter McCrea)* அகஉ (FRS) (13 திசம்பர் 1904 in டப்ளின் – 25 ஏப்பிரல் 1999) ஓர் ஆங்கிலேய வானியலாளரும் கணிதவியலாளரும் ஆவார்.
# வில்லியம் அண்டர் மெக்கிரியா

## வாழ்க்கை

இவரது குடும்பம் 1905 இல் கெண்ட் நகருக்குச் சென்றது. பிறகு டெர்பிசயருக்குச் சென்றது. இவர் அங்கு செசுட்டர்பீல்டு இலக்கணப் பள்ளியில் சேர்ந்தார். இவரது தந்தையார் டெர்பிசயரின் சுடாவ்லியில் உள்ள நெதெர்தோர்ப் இலக்கணப் பள்ளியின் ஆசிரியர் ஆவார். இவர் 1923 இல் கேம்பிரிட்ஜ் டிரினிட்டி கல்லூரியில் சேர்ந்து பயின்றார். இங்கு இவர் கணிதவியல் கற்றார். இவர் அங்கு 1929 இல் இரால்ப் எச். பவுலரின் கீழ் முனைவர் பட்டம் பெற்றார். இவர் பின்னர் 1929 இல் எடின்பர்கு பல்கலைக்கழகத்தின் கணிதவியல் விரிவுரையாளர் ஆனார். இவர் இலண்டன் இம்பீரியல் கல்லூரியிலும் உயர்விரிவுரையாளராகவும் உதவிப் பேராசிரியராகவும் பணிபுரிந்துள்ளார். இவர் 1936 இல் பெல்பாசுட்டு அரசி பல்கலைக்கழகத்தில் கணிதவியல் துறையின் தலைவரானார். போரில் பணியாற்றிய பிறகு, 1944 இல் அரசு ஆல்லோவே கல்லூரியில் கணிதவியல் துறையில் சேர்ந்தார் (அரசு ஆல்லோவே வளாக மெக்கிரியா கட்டிடம் இவரது நினைவாகப் பெயர் இடப்பட்டுள்ளது). இவர் 1965 இல் சூசெக்சு பல்கலைக்கழகத்தின் இயற்பியல் துறைசார்ந்த வானியல் மையத்தை உருவாக்கினார்.
# வில்லியம் அண்டர் மெக்கிரியா

## கண்டுபிடிப்புகள்

இவர் 1928 இல் ஆல்பிரெக்ட் அன்சோல்டுவின் கருதுகோளைப் படித்துவிட்டு சூரியனின் முக்கால் பகுதி நீரகத்தால் ஆனது எனவும் எஞ்சிய கால்பகுதி எல்லியத்தால் ஆனது எனவும் 1% மட்டும் பிற தனிமங்களால் ஆனது எனவும் கண்டுபிடித்தார் . இதற்கு முன்பு அனைவரும் சூரியன் இரும்பாலானது என நம்பியிருந்தனர். இதற்குப் பின்னர், அனைத்து விண்மீன்களிலும் நீரகம் உள்ளதை உணரலாயினர்.  
இவர் 1964 இல்விண்மீன்களின் நீலத் தோற்றத்துக்கு உரிய விளக்கமாக பொருண்மை பரிமாற்ற இயங்குமுறையை முன்மொழிந்தார்.
# வில்லியம் அண்டர் மெக்கிரியா

## விருதுகள்

இவர் 1961 முதல் 1963 வரை அரசு வானியல் கழகத்தின் தலைவராக இருந்தார். இவர் 1965 முதல் 1966 வரை பிரித்தானிய அறிவியல் மேம்பாட்டுக் கழகத்தின் ஏ பிரிவுக்குத் தலைவராக விளங்கினார். இவர்1985 இல் வீரர் பட்டம் பெற்றார். இவர் 1976 இல் அரசு வானியல் கழகப் பொற்பதக்கத்தைப் பெற்றார். மெக்கிரியா 1999 ஏப்பிரல் 25 இல் இலெவெசுவில் இறந்தார்.
# ஜேம்சு சவுத்

சர் **ஜேம்சு சவுத்** (Sir *James South*) (அக்தோபர் 1785 - 19 அக்தோபர் 1867) பிரித்தானிய வானியலாளர் ஆவார்.  
இவர் இலண்டன் வானியல் கழகத்தை நிறுவிட உதவினார். இவர் 1831 முதல் 1832 வரை அதன் தலைவராக இருந்தபோது 1831 இல் அரசு கட்டளைக்கு விண்ணப்பம் போடப்பட்டது. பின்னர் இது அரசு வானியல் கழகம் ஆகியது.  
இவரும் ஜான் எர்ழ்செலும் இணைந்து 1824 இல் 380 மாறும் இரட்டை விண்மீன்களுக்கான அட்டவணையை எர்ழ்செல் கண்டுபிடித்த இரட்டை விண்மீன்களை மீண்டு நோக்கீடுகள் செய்து உருவாக்கினர். சவுத் அடுத்த ஆண்டே மேலும் 458 இரட்டை விண்மீன்களைத் தொடர்ந்து நோக்கீடுகள் செய்தார்.  
இவர் 1826 இல் கோப்ளே பதக்கத்தையும் அதே ஆண்டில் அரசு வானியல் கழகப் பொற்பதக்கத்தையும் பெற்றார். இவர் 1831 இல் வீர இளவை பட்டம் பெற்றார். செவ்வாயிலும் நிலாவிலும் உள்ள மொத்தல் குழிப்பள்ளங்கள் இவரது நினைவாகப் பெயர் சூட்டப்பட்டுள்ளன.இவர் 1826 இல் இருந்தே புதிய வான்காணகத்தில் புதிய பெரிய தொலைநோக்கிகளை நிலநடுவரைக்கு இணையாக நிறுவும் நிறப்பிறழ்வில்லாத எதிர்பலிப்பி அல்லது எதிர்தெறிப்பியுடன் அமைக்க திட்டமிட்டார். அடுத்த பெரிய எதிர்தெறிப்பியை அதாவது 13.3 அங்குல எதிர்தெறிப்பியை1830 களில் தாமசு கிரௌப் மலையில் மார்க்ரீ வான்காணகத்தில் நிறுவினார் இதற்கான பொருள்வில்லையும் கவுசாயிக்சிடம் இருந்தே பெறப்பட்டது. இவரது தொலைநோக்கியின் முதன்மையான சிக்கல் அதன் நிலநடுவரை நிறுவல் அமைப்பு தான். இதை கிரப்பின் நிலநடுவரை நிறுவல் அமைப்பில் பொருத்தி அத்தொலைநோக்கி இன்னமும் அவ்வான்காணகத்தில் பயன்பாட்டில் உள்ளது.  
இவர்தான் சுடீபன் குரூம்பிரிட்ஜுக்குப் பின்னர், 1806 இல் டிரப்டனால் உருவாக்கப்பட்ட குரூம்பிரிட்ஜ் கடப்பு வட்டத்துக்குச் சொந்தக்காரர் ஆனார்.